બોલિવૂડ એક્ટ્રેસ સોનમ કપૂર પાછલા ઘણા સમયથી પોતાની ફિલ્મ પેડમેનના કારણે ચર્ચામાં રહી છે. તો હવે તે પોતાના એક ટ્વીટના કારણે ફરી ચર્ચામાં આવી ગઈ છે. તેણે હાલમાં જ ટ્વીટ કરીને એક્ટ્રેસ સોનાક્ષી સિન્હાની માફી માંગી છે. તેણે સોશિયલ મીડિયાના માધ્યમથી સોનાક્ષીને કહ્યું કે, મને યાદ નથી કે મેં ક્યારે તને એટીટ્યૂડ બતાવ્યો હતો, પરંતુ જો તને એવું લાગે છે તો મને માફ કરજે. સોનમે આ માફી સોનાક્ષીના ઈન્ટરવ્યૂ બાદ માંગી છે. સોનાક્ષીએ હાલમાં જ એક્ટ્રેસ નેહા ધૂપિયાના ટોક શો ‘વોગ બીએફએફ’માં પહોંચી હતી. જ્યાં નેહાના એક સવાલ પર સોનમનું નામ લેતા કહ્યું, કે મને કારણ વિના એટીટ્યૂડ અને ટશન બતાવ્યો.